फरीदाबाद । ाीमद भागवत कथा भगवान की लीलाओं का वर्णन है। जिसको सुनने और जीवन में मानने से जन्म मरण से मुक्ति संभव है। यह बात वरिष्ठ कांग्रेसी नेता लखन कुमार सिंगला ने शास्त्री कॉलोनी ओल्ड फरीदाबाद स्थित श्री बांके बिहारी जी मंदिर में आयोजित भागवत कथा के दौरान कही। 17 अगस्त से आयोजित इस भागवत सप्ताह का आज भंडारे के साथ समापन हुआ। हरियाणा प्रदेश कांग्रेस कमेटी के कार्यकारिणी सदस्य एवं पूर्व पार्षद लखन कुमार सिंगला ने भागवताचार्य पं चंद्रिका प्रसाद से आशीर्वाद लिया। इस अवसर पर आयोजन समिति की ओर से श्री लखन सिंगला का जोरदार स्वागत किया गया। इस अवसर पर श्री सिंगला ने कहा कि भागवत जी भगवान का शब्द रूप शरीर है। इसका श्रवण करने के लिए देवता भी कथा स्थल पर उपस्थित रहते हैं। जिससे कथा स्थल दिव्य हो जाता है। उन्होंने आयोजन समिति की ओर से वरिष्ठजनों को सम्मानित भी किया जिनमें महिपाल पांचाल, रविंद्र राणा, डब्बू, शिव शंकर, अनिल सिंगला, बीना चौधरी, कृष्णा यादव, सुनीता चौधरी, ममता मिश्रा आदि प्रमुख रहे। इस अवसर पर मास्टर आर के यादव, चौधरी बलजीत, रामफूल सिंह, चौधरी रघुबीर, मामचंद, रोशन लाल राणा, गंगाराम महता, पं दिनेश, बाबू लाल पांचाल आदि प्रमुख रहे।